Baškortostan
Republika Baškortostan (ruski: Респу́блика Башкортоста́н, baškirski: Башҡортостан Республикаһы) ili Baškirija (ruski: Башки́рия) je federalna jedinica Rusije. Nalazi se između rijeke Volge i Urala. Glavni grad joj je Ufa. Prema popisu stanovništva 2010. godine, Baškortostan je sa 4.072.292 stanovnika najmnogoljudnija republika u Rusiji. Uspostavljena je 28. novembra 1917. kao prva etnička autonomija u Rusiji. Dana 20. marta 1919. godine, pretvorena je u Baškirsku Autonomnu Sovjetsku Socijalističku Republiku u sklopu RSFSR-a. Dana 11. oktobra 1990. godine, pretvorena je u Baškirsku Sovjetsku Socijalističku Republiku - Baškortostan na osnovu Deklaracije o državnom suverenitetu, a od 25. februara 1992. nosi svoje trenutno ime. U skladu sa Ustavom Baškortostana i Ustavom Ruske Federacije, Baškortostan je država, ali nema suverenitet.